kardosdrur/scandi-wiki huggingface dataset:
Mjels (Aalborg Kommune)

Mjels er en landsby i Himmerland med 41 indbyggere (2008). Mjels er beliggende tre kilometer øst for Ellidshøj, tre kilometer syd for Ferslev og 17 kilometer syd for Aalborg. Landsbyen hører under Aalborg Kommune og er beliggende i Ferslev Sogn.
Mjels har en markant landskabelig afgrænsning mod Østerådalen, hvor Østerå har sit udspring. Landsbyen har en åben karakter med flotte lange kig ud over Østerådalen, og landevejens snoede forløb omkranset af gamle frugttræer. Mjels Kalkværk ligger som en visuelt meget nærværende arbejdsplads øst for Mjels.

Referencer 

Lokaliteter i Aalborg Kommune
Lillevorde

Lillevorde er en landsby i det nordlige Himmerland med 175 indbyggere (2008). Lillevorde er beliggende nær Romdrup Å fire kilometer vest for Gudumholm, seks kilometer sydøst for Gistrup og 15 kilometer sydøst for Aalborg. Landsbyen hører under Aalborg Kommune og er beliggende i Lillevorde Sogn.

Landsbyen er beliggende på et blødt bakkedrag med udsigt til Romdrup Ådal med engdrag og marker. Sidevejene til den gennemgående nord-sydgående indfaldsvej består primært af lukkede villaveje. Langs indfaldsvejen er bebyggelsen nogle steder trukket lidt tilbage fra vejen, men den andre steder ligger ud til fortovskanten. I byens nord-østlige del er bebyggelsen primært
nyere parcelhuse, mens bebyggelsen langs den gennemgående vej på den østlige side primært er mindre, nedlagte husmandssteder. Lillevorde Kirke ligger i landsbyen, der også har et glaspusteri, haveservicefirma, samt aktive landbrug.

Referencer 

Lokaliteter i Aalborg Kommune
Dokkedal

Dokkedal (af dokke (= hulning, fordybning) + dal) er en landsby i det nordøstlige Himmerland med 138 indbyggere (2008). Dokkedal er beliggende mellem Kattegat og Lille Vildmose syv kilometer syd for Egense, 11 kilometer øst for Kongerslev og 31 kilometer sydøst for Aalborg. Landsbyen hører under Aalborg Kommune og er beliggende i Mou Sogn.

Dokkedal er beliggende helt ud til Kattegat. Landsbyen er centreret langs den nord-sydgående Kystvej, er knap en kilometer lang. Boligerne er primært beliggende i en række langs Kystvej. Der findes ikke egentlige boligkvarterer, men mere spredt parcelhusbebyggelse på syd og øst siden af byen. I bakkeområderne ud mod Kattegatkysten er der spredt sommmerhusbebyggelse.
Der er overvejende tale om mindre landarbejderhuse og mindre parcelhuse med små forhaver mod vejen. I byens nordlige udkant ligger Mulbjerg Kro lidt tilbagetrukket fra vejen.

Byen er præget af gennemgående trafik især i sommermånederne. Der er fortov og cykelsti i begge sider af vejen, ligesom der er etableret vejbump på den gennemgående vej en regional buslinje kører gennem byen.
Dokkedal ligger i beskyttende læ for vinden fra Kattegat, idet de karakteristiske Mulbjerge tårner sig op og blokerer for havudsigten i hele landsbyens udbredelse. Vest for Mulbjergene strækker landskabet sig fladt ud, og byen indrammes mod sydvest af skovbevoksning og mod nord af marker. Mulbjergene, er et utroligt naturfænomen, og udsigten mod land og vand er fantastisk fra ”bjergenes” top.

Midt i landsbyen ligger Remisen, hvor de gamle håndværk og maskinel knyttet til tidligere tiders mosebrug i Lille Vildmose holdes i hævd. I landsbyens vestlige del findes sportsplads med ”medborgerhus”. Dokkedal Kirke ligger også i byen. Fire kilometer vest for Dokkedal ligger Lille Vildmosecentret. Der lå tidligere en efterskole ved navn Lille Vildmose Efterskole eller "Den lille vilde". Den lukkede i 2013, efter 8 år.

Historie 
Dokkedal landsby bestod i 1682 af 11 gårde, 1 hus med jord og 1 hus uden jord. Det samlede dyrkede areal udgjorde 161,7 tønder land skyldsat til 23,22 tønder hartkorn. Dyrkningsformen var græsmarksbrug med tægter.

Noter

Litteratur 
 Karl-Erik Frandsen: Vang og tægt. Studier over dyrkningssystemer og agrarstrukturer i Danmarks landsbyer 1682-83 (Bygd 1983), 
 Henrik Pedersen: De danske Landbrug fremstillet paa Grundlag af Forarbejderne til Christian V.s Matrikel 1688. Udgivet efter hans Død paa Bekostning af Carlsbergfondet (København MCMXXVIII; Reprotryk for Landbohistorisk Selskab, København 1975), 

Lokaliteter i Aalborg Kommune
Lille Vildmose
Henrik Fig

Henrik Fig (født 9. marts 1972) er en dansk fodboldspiller.

Biografi 
Henrik er midtbanespiller og har tidligere spillet i bl.a. Vejle Boldklub, Colorado Foxes, Flensburg 08.

Han er bror til Thomas Fig og Michael Fig.

Eksterne henvisninger 
 Playerhistory.com
 Danskfodbold.com
 

Fodboldspillere fra Danmark
Fodboldspillere fra Vejle Boldklub
Gudum (Aalborg Kommune)

Gudum er en landsby i det nordlige Himmerland med 121 indbyggere (2008). Gudum er beliggende nær Romdrup Å to kilometer nord for Vårst, fem kilometer sydvest for Gudumholm og 18 kilometer sydøst for Aalborg. Landsbyen hører under Aalborg Kommune og er beliggende i Gudum Sogn.

Gudum er beliggende på et stejlt bakkedrag med en meget flot middelalderkirke. Gudum Kirke er beliggende på landsbyens højeste punkt med udsigt over landsbyen mod syd. Landsbyen er beliggende omkring vejkryds centralt i byen med bebyggelse primært mod nord og øst. Ved vejkrydset op mod kirkens indgang ses ”natur-kunst”. Bebyggelsen har en blandet stil med parcelhuse, landarbejderhuse og i byens udkanter nedlagte husmandssteder. Gudums omgivelser er typisk landsbrugslandskab.

Referencer 

Lokaliteter i Aalborg Kommune
Gudumlund

Gudumlund er en landsby i det nordlige Himmerland med 99 indbyggere (2008). Gudumlund er beliggende ved Gudumlund Hovedgård nær Lindenborg Å tre kilometer syd for Gudumholm, fem kilometer nord for Nørre Kongerslev og 20 kilometer sydøst for Aalborg. Landsbyen hører under Aalborg Kommune og er beliggende i Gudum Sogn.
Gudumlund er fordumstiders fabriksby og strækker sig fra en sydvendt bakketop i snoet kurve ned mod Lindenborg Ådal mod nord. Bebyggelsen er koncentreret omkring den gennemgående vej med løvtræsbevoksning om vestsiden af byen. Der er tale om en blandet bebyggelse med mindre landarbejderhuse, tomme produktionsbygninger (fajance produktion), fra tiden da fabriksbyen var en del af Gudumlund Hovedgård. Efter Statens Jordlovsudvalg overtog Gudumlund Hovedgård i 1923 blev der udstykket husmandssteder. I byens sydlige del findes en mindre parcelhusbebyggelse. Ligeledes i byens sydlige del, lidt tilbagetrukket fra vejen findes den tidligere præstegård som er en meget velbevaret bindingsværksgård med adgang via løvtræsallé.

Referencer 

Lokaliteter i Aalborg Kommune
Slagsmål

Et slagsmål er et opgør med knytnæverne eller et våben. Ordet opfattes oftest negativt og det er ofte indforstået, at den ene part ikke ønsker at være med. Sådanne slagsmål er ulovlige og klassificeret som vold.

Hvis begge er villige, og hvis det sker under kontrollerede forhold er der tale om sparring eller kampsport.

Det er flere gange blevet antaget, at knivkampe er farligere end at blive kampe med skydevåben ("knive er farligere end pistoler"). Imedens selvforsvars instruktører ofte understeger at angreb med kniv, meget let kan resultere i død, er der intet statistisk bevis for at angreb med kniv, mere sandsynligt vil resultere i død, end et angreb med en pistol. En undersøgelse i 1968 påstod at angreb med pistoler er fem gange mere dødelige end angreb med kniv. Dette er siden blevet kontroversielt i debater om våbenpolitik. En gennemgang af flere undersøgelser udsendt i 1983 konkluderede at dødeligheden af sår fra pistoler er mellem 1,3 og 3 højere end dødeligheden af sår fra knive.

Referencer 

Vold
Penina

Penina er én af The Beatles-medlemmet Paul McCartneys mest sjældne sange. Han skrev den på Hotel Penina i december 1968, da han holdt ferie i den portugisiske by Algarve.

Sangen blev først indspillet på plade af bandet Jota Herre og to måneder senere af vokalisten Carlos Mendes, der frem til 1967 var medlem af gruppen The Sharks. Mendes' version var tilgængelig på LP-pladen The Songs Lennon and McCartney Gave Away fra 1979.

Kilder 
Penina

Sange fra England
Mauricio Pellegrino

Mauricio Andrés Pellegrino (født 5. oktober 1971 i Leones, Argentina) er en tidligere argentinsk fodboldspiller, der spillede som midterforsvarer. Han er nu træner i den engelske klub Southampton FC.

Han var på klubplan tilknyttet Vélez Sársfield i hjemlandet, spanske FC Barcelona, Valencia CF og Deportivo Alavés, samt engelske Liverpool F.C..

Pellegrinos mest succesfulde tid kom under hans ophold hos Valencia, som han hjalp til to spanske mesterskaber og en UEFA Cup-titel, og også var med til at føre frem til finalen i Champions League i både 2000 og 2001. I 2001-finalen mod Bayern München brændte han det afgørende forsøg i straffesparkskonkurrencen, der fulgte ovenpå et 1-1 resultat i den ordinære kamp.

Landshold 
Pellegrino nåede at spille tre kampe for Argentinas landshold, som alle faldt i 1997. Han var dette år en del af sit lands trup til Copa América.

Titler 

Argentinsk Liga
 1993, 1995, 1996 og 1998 med Vélez Sársfield

Copa Libertadores
 1994 med Vélez Sársfield

Intercontinental Cup
 1994 med Vélez Sársfield

Copa Interamericana
 1995 med Vélez Sársfield

Supercopa Sudamericana
 1996 med Vélez Sársfield

Recopa Sudamericana
 1997 med Vélez Sársfield

La Liga
 1997 med FC Barcelona
 2002 og 2004 med Valencia CF

Supercopa de España
 1999 med Valencia CF

UEFA Cup
 2004 med Valencia CF

UEFA Super Cup
 2004 med Valencia CF

Eksterne henvisninger 
 Footballdatabase.eu spillerinfo
 National Football Teams.com spillerinfo
 Weltfussball.de spillerinfo

Referencer 

Fodboldspillere fra Argentina
Fodboldspillere fra FC Barcelona
Fodboldspillere fra Valencia CF
Fodboldspillere fra Liverpool F.C.
Fodboldspillere fra Deportivo Alavés
Fodboldtrænere fra Valencia CF
Semeru

Semeru er en vulkan på Java i Indonesien. Vulkanen er 3.676 meter høj og er dermed Javas højeste bjerg. Den har siden 1967 med jævne mellemrum været i udbrud.

Vulkanudbrud 
Semeru har ofte vulkanudbrud. Siden 1818 er registreret mindst 55 udbrud, hvoraf 11 har haft dødelig udgang. Semeru har siden 1967 været i mere eller mindre konstant udbrud.

Et vulkanudbrud den 5. december 2021 ødelagde adskillige nærliggende landsbyer og dræbte mindst tretten personer. 7. december var antallet af døde steget til 34, og omkring 3.700 personer havde mistet deres hjem.

Referencer

Eksterne henvisninger 

 Satellittbilde fra Google Maps

Vulkaner i Indonesien
Komdrup

Komdrup er en landsby i Himmerland med 73 indbyggere (2008), beliggende 3 km NV for Kongerslev, 3 km V for Nørre Kongerslev og 24 km SØ for Aalborg. Landsbyen hører under Aalborg Kommune i Region Nordjylland.

Komdrup ligger i Komdrup Sogn. Komdrup Kirke i landsbyens sydøstlige udkant - på dens højeste punkt - er en lille middelalderkirke uden tårn. Landsbyen er beliggende på et blødt bakkedrag, der fra SØ skråner ned mod engområdet omkring Skibsted Å mod vest.

Komdrup er koncentreret omkring en korsvej med bebyggelse primært på landevejens nordside. Der er blandet bebyggelse med mindre husmandssteder og ældre landarbejderhuse, primært med kalkede facader og eternittage. Desuden er der enkelte nyere parcelhuse. I byens udkanter findes landbrug i drift. Komdrup har desuden et forsamlingshus og et vandværk.

Historie

Jernbanen 
Komdrup havde station på Aalborg-Hadsund Jernbane (1900-69). Stationen lå 1 km NØ for korsvejen og fik ikke den store betydning. I de senere år var den nedrykket til trinbræt. Stationsbygningen er nedrevet efter en brand. Retiradebygningen overlevede branden, men er også væk nu.

Fra det tidligere stationsareal går gang- og cykelstien Hadsundruten på banetracéet mod NV over Lindenborg Ådal til Vaarst.

Noter

Eksterne kilder/henvisninger 
 Viggo Hansen: "Tre østhimmerlandske Sogne. Et bebyggelsesgeografisk Studie" (Geografisk Tidsskrift, Bind 48; 1946)
 Viggo Hansen: "Morphology and habitation in eastern Himmerland, NE. Jutland" (Geografisk Tidsskrift, Bind 59; 1960)

Lokaliteter i Aalborg Kommune
Kærsholm (Aalborg Kommune)

Kærsholm er en landsby i det nordøstlige Himmerland med 63 indbyggere (2008). Kærsholm er beliggende fire kilometer øst for Gudumholm, fire kilometer vest for Mou og 23 kilometer sydøst for Aalborg. Landsbyen hører under Aalborg Kommune og ligger i Mou Sogn.
Kærsholm er beliggende primært omkring et Y-lignende vejkryds med mindre torveareal i bymidten med granitkunst,
beplantning, informationstavle og bænk. Erhvervsgrunde findes i byens udkanter.
Langs byens vestlige indfaldsvej findes enkelte parcelhuse, mens byens ældre del primært er bebygget med ældre, men renoverede landarbejderhuse.

Referencer 

Lokaliteter i Aalborg Kommune
Emanuel Witz

Emanuel Witz (27. juni 1717 i Biel – 11. december 1797 sammested) var en schweizisk maler. 

Han begyndte som skriver (i betydningen skrivekyndig person, sekretær). Broderen var billedhugger, hos hvem han lærte at tegne, en uddannelse han fortsatte hos Robert Huber i Bern. Han drog til Paris for yderligere at dygtiggøre sig hos maleren Louis Galloche. Blandt Witz' venner kan nævnes: Edmé Bouchardon, François Boucher, Pierre-Jacques Cazes, Charles-Joseph Natoire og Charles André van Loo.

I en længere periode virkede Witz som genremaler, historiemaler og portrætmaler i Spanien og Portugal, men efter at have gennemlevet en del problemer i Spanien, vendte han i 1760 tilbage til Biel, hvor han blev resten af livet.

Litteratur 
 Friedrich Müller: Die Künstler aller Zeiten und Völker, Band 3, Stuttgart 1864
 G.K Nagler: Neues allgemeines Künstler-Lexicon, Band 22, München 1852 (Google Buchsuche)

Eksterne henvisninger 
 
 Werke von Emanuel Witz in der Kunstsammlung Biel 
 Dictionnaire du Jura – Witz, Emmanuel 

Malere fra Schweiz
Hernanes

Anderson Hernanes de Carvalho Viana Lima (eller bare Hernanes) (født 29. maj 1985 i Aliança (Pernambuco), Brasilien) er en brasiliansk fodboldspiller, der spiller som midtbanespiller.  Tidligere har han spillet for den brasilianske klub São Paulo FC, italienske Lazio, på lejebasis hos Santo André og for Inter og Juventus FC i Italien.

Landshold 
Hernanes står (pr. marts 2018) noteret for 27 kampe og to scoringer for Brasiliens landshold, som han debuterede for i 2008. Han var en del af den brasilianske trup der vandt bronze ved OL i Beijing i 2008.

Eksterne henvisninger 

Fodboldspillere fra Brasilien
Deltagere ved verdensmesterskabet i fodbold 2014
Fodboldspillere fra São Paulo FC
Fodboldspillere fra SS Lazio
Fodboldspillere fra FC Internazionale Milano
Fodboldspillere fra Juventus F.C.
Mesterholdenes Europa Cup i håndbold 1972-73 (kvinder)

Mesterholdenes Europa Cup i håndbold 1972-73 for kvinder var den 13. udgave af Mesterholdenes Europa Cup i håndbold for kvinder. Turneringen havde deltagelse af 15 klubhold, der var blevet nationale mestre sæsonen forinden, og blev afviklet som en cupturnering, hvor alle opgørene til og med semifinalerne blev afviklet over to kampe, hvor holdene mødtes både ude og hjemme. Finalen blev afviklet som én kamp på neutral bane.

Turneringen blev vundet af Spartak Kijev fra Sovjetunionen, som i finalen i Bratislava besejrede Universitatea Timişoara fra Rumænien med 17-8. Det var fjerde sæson i træk, Spartak Kijev vandt turneringen.

Danmarks repræsentant i turneringen var de danske mestre fra Frederiksberg IF, som blev slået ud i kvartfinalen, hvor holdet tabte med 18-24 over to kampe til Universitatea Timişoara fra Rumænien.

Resultater

Ottendedelsfinaler

Kvartfinaler

Semifinaler

Finale 

Finalen blev spillet i Bratislava.

Kilder / eksterne henvisninger 
 World Handball Archive – Women Handball European Champions Cup 1973

Noter 

1972-73 (kvinder)
Håndbold i 1972
Håndbold i 1973
Kvindehåndbold
Johann Christoph Blumhardt

Johan Christoph Blumhardt (født 16. juli 1805 i Stuttgart, død 25. februar 1880) var en tysk teolog.

Blumhardt blev præst i Möttlingen 1838, hvilket embede han nedlagde og købte svovlbadet Boll ved Göppingen 1852, hvor han til sin død virkede som læge ved håndspålæggelse og sjælesorg. Hans "Samlede Værker" udkom 1886 i Karlsruhe.

Eksterne henvisninger 

Præster fra Tyskland
Teologer fra Tyskland
Personer fra Stuttgart
Tyskere i 1800-tallet
NOW Christmas 2010

NOW Christmas 2010 er et dansk opsamlingsalbum udgivet 1. november 2010 af EMI Music.

Spor

Cd 1 
 Queen – "Thank God It's Christmas"
 Drengene Fra Angora – "Jul i Angora"
 Band Aid II – "Do They Know It's Christmas"
 Pet Shop Boys – "If Doesn't Often Snow at Christmas"
 Otto Brandenburg – "Søren Banjomus"
 Cliff Richard – "Mistletoe & Wine"
 D:A:D – "Sad Sad X-Mas"
 Caroline Henderson – "Vil du være min i nat"
 Roy Wood & Wizzard – "I Wish It Could Be Christmas Everyday"
 Cartoons – "Santa Claus Is Coming To Town"
 Olivia Newton-John & Michael McDonald – "All Through The Night"
 Sanne Salomonsen & Nikolaj Steen – "Vi lover hinanden"
 Julie Bertelsen & Martin Brygmann – "Jesus & Josefine"
 Søren Sko – "Min engel"
 Spice Girls – "Sleigh Ride"
 Gnags – "Der sidder to nisser"
 John Mogensen – "Bjældeklang-Kender I den om Rudolf"
 Ashley Tisdale – "Last Christmas"
 Julie Maria & Alis – "Pagten – Uden hinanden"
 Sinne Eeg & Bobo Moreno – "Baby, It's Cold Outside"
 "Tuborg Julebryg Jingle"

Cd 2 
 John Lennon & Yoko Ono – "Happy X-Mas"
 Anden – "Jul på Vesterbro"
 Chris Rea – "Driving Home for Christmas"
 Shu-Bi-Dua – "Rap Jul"
 Mel & Kim – "Rockin' Around the Christmas Tree"
 Flemming 'Bamse' Jørgensen – "Jul på Vimmersvej"
 Kylie Minogue – "Santa Baby"
 Nordstrøm – "Danmark, det er jul"
 Dean Martin – "White Christmas"
 Bossen og Bumsen – "Op til jul"
 The Pretenders – "Have Yourself A Merry Little Christmas"
 Nanna & Martin Brygmann – "Alle ku' se det ske"
 Bill Haley & His Comets – "Jingle Bell Rock"
 Monrad & Rislund – "Jul igen (Remix)"
 Kate Bush – "December Will Be Magic Again"
 Tommy Seebach – "Vi ønsker jer alle en glædelig jul"
 Natalie Cole – "Jingle Bells"
 Laid Back – "So This Is X-Mas"
 Søs Fenger – "Jeg holder øje med dig" (Ny version)
 Linda Ronstadt – "When You Wish upon a Star"
 Achmed The Dead Terrorist – "Jingle Bombs"

Eksterne henvisninger 
 NOW Christmas 2010

Album fra 2010
2010
Thomas Chippendale

Thomas Chippendale (født 5. juni 1718, død 13. november 1779), var en møbeldesigner og møbelproducent fra Otley, West Yorkshire i Storbritannien. Sammen med Thomas Sheraton og George Hepplewhite, betragtes han som én af de "tre store" indenfor engelsk møbeldesign under 1700-tallet.

Hans specielle stil (en blanding af klassicisme, rokoko, gotik og med et kinesisk præg), som inspirerede andre engelske møbelsnedkere, fik stor betydning for engelsk møbelkunst i slutningen af 1700-tallet. Stilen fik dog ikke rigtig i første omgang noget gennembrud andre steder i Europa.
Som nystilskaber slog chippendale-stilen først igennem i USA i slutningen af 1800-tallet og i løbet af 1900-tallet blev stilen endnu mere populær i andre lande.

Kilder 
 Engelsksproget Wikipedia:Thomas Chippendale

Møbelarkitekter
Arkitekter fra England
Volkswagen Passat B7

Volkswagen Passat B7 (type 3C), som blev præsenteret for offentligheden på Paris Motor Show den 2. oktober 2010, var en stor mellemklassebil fra Volkswagen og efterfølger for Passat B6.

De første biler kom ud til forhandlerne i midten af november 2010. I Kina blev denne generation af Passat ligesom forgængeren solgt under navnet Volkswagen Magotan.

Designet på Passat B7 orienterer sig mod "VW-grillen", som allerede kommer til indsats på Volkswagen Phaeton.

Sideløbende med Passat B7 sælges også Volkswagen Passat (NMS). Den model er udviklet specielt til USA og Kina og bruger navnet Passat, men har ellers ikke ret meget med den europæiske Passat at gøre.

I oktober 2014 udgik Passat B7 af produktion til fordel for efterfølgeren, Passat B8.

Karrosseri 
Passat B7 var baseret på samme platform som forgængeren, men ligesom med modificeringerne af Golf og Touran var alle synlige dele ændret. For eksempel blev akselafstanden øget minimalt, men totallængden blev ikke ændret.

Passat Alltrack 
På det 42. Tokyo Motor Show (3. til 11. december 2011) blevPassat Alltrack, som kom i handelen i foråret 2012, introduceret. 

Passat Alltrack var en ca. 30 mm forhøjet Passat Variant med nye stødfangere, integreret underkøringsbeskyttelse og skærmforøgere. Målene var identiske med den normale Passat Variant. Passat Alltrack fandtes med benzinmotorer med 160 og 210 hk og dieselmotorer med 140 og 170 hk. Begge de stærkeste motorer havde firehjulstræk og DSG-gearkasse som standardudstyr. Fra starten af 2013 fik alle Alltrack-modeller firehjulstræk som standardudstyr. Forbruget var ca. en halv liter større end en tilsvarende Passat Variant. 

Ligesom Tiguan og Touareg havde Passat Alltrack et offroad-program, som blev aktiveret med en knap på midterkonsollen. Derved blev ABS, igangsætningsassistent og DSG afstemt efter terrænkørsel og kørsel med anhænger.

Motorer 
Motorprogrammet modsvarede de sidste motorer i forgængeren. VR6-benzinmotoren på 3,6 liter blev som følge af Euro5-udstødningsnormen modificeret.

Modellen fandtes med en 1,6-liters TDI-dieselmotor og to 2,0-liters TDI-dieselmotorer med commonrail-indsprøjtning, som ydede 103 kW (140 hk) hhv. 125 kW (170 hk).

På alle dieselmotorer og benzinmotoren med 122 hk hørte start/stop-system, gearskifteindikator og mikrohybridsystem til standardudstyret.

Tekniske data 
Benzinmotorer

 

Dieselmotorer

USA- og Kina-version 

I USA sælges siden august 2011 for første gang en enestående model. Bilen er med 4,87 m 10 cm længere end den europæiske version og tilsvarende luksuriøst udstyret. Modellen er billigere end i Europa. Da bilen ikke længere importeres fra Europa, er det blevet muligt at bygge den på en ny fabrik i Chattanooga, Tennessee (Volkswagen Group of America Chattanooga Operations LLC).

Bilen findes med tre forskellige motorer: En 2,5-liters femcylindret sugebenzinmotor med 125 kW (170 hk), en VR6 med 206 kW (280 hk) og en 2,0 TDI med 103 kW (140 hk).

I Kina bygges modellen ligeledes til det lokale marked samt til Sydkorea.

Referencer

Eksterne henvisninger 

B7
Store mellemklassebiler
Stationcars
Forhjulstrukne biler
Biler introduceret i 2010
Biler fra 2010'erne
El Kantara (Tunesien)

El Kantara er en by beliggende på den sydlige del af øen Djerba i Tunesien. 

I Nordafrika findes der byer af samme navn.

Fra El Kantara er der en 6,4 Km lang dæmning fra øen Djerba til fastlandet.

Byer i Tunesien
Gonzalo Barreto

Gonzalo Barreto Mastropierro (født 22. januar 1992 i Montevideo, Uruguay) er en uruguayansk fodboldspiller, der spiller som angriber hos Sportivo Luqueño i Paraguay. Tidligere har han optrådt for blandt andet italienske Lazio samt for Danubio FC i sit hjemland.

Landshold 
Barreto har (pr. april 2018) endnu ikke debuteret for Uruguays A-landshold, men har spillet adskillige kampe for sit land på ungdomsplan, og deltog blandt andet ved U/17-VM i 2009 i Nigeria.

Eksterne henvisninger 

Fodboldspillere fra Uruguay
Fodboldspillere fra SS Lazio
Personer fra Montevideo
SuperCharger

SuperCharger er et rockband fra Danmark. Deres musik og lyd kan betegnes som hardrock eller Classic Rock, men låner også elementer fra southern rock, heavy metal og blues.

Diskografi 
 Handgrenade Blues – (2009)
 Thats How we Roll – (2011)
 Broken Hearts and Fallaparts – (2014)
Real Machine (2018)

Medlemmer, anno 2010 
 Linc Van Johnson (vocal)
 Thomas Buchwald (lead guitar)
 Benjamin Funk (trommer, percussion)
 Karsten Dines (bas)
 Ronni Claesen (klaver, mundharpe, guitar)

Eksterne links 
 SuperChargers hjemmeside

Etableret i 2006
Rockgrupper fra Danmark
Hosekræmmer

En hosekræmmer (eller uldkræmmer) var i 1700- og 1800-tallet en omvandrende forhandler og opkøber af diverse former for linned og uldtøj. Hjemmeproduktionen af tøj i Hammerum Herred dannede senere grundlag for opblomstringen af en tekstilindustri omkring Herning.

Nogle hosekræmmere blev storkøbmænd, for eksempel Søren Kierkegaards far Michael Pedersen Kierkegaard.

I Sverige er gårdfarihandlare en tilsvarende erhvervsgruppe. I 1620 blev Borås i Sjuhäradsbygden grundlagt for at kunne regulere (og beskatte) knallarna, som de kaldtes der.

Hosekræmmere i litteraturen 
En fremtrædende karakter er hosekræmmer i Steen Steensen Blichers novelle Hosekræmmeren fra 1829.

Fodnoter 

Stillingsbetegnelser